Ankomst: Hvordan kommer man seg fra flyplassen til Trondheim sentrum?
Når man ankommer Trondheim lufthavn Værnes kan man ta tog, flybuss, kollektivtransport eller taxi for å komme seg inn til sentrum. NSBs lokaltog mot Steinkjer og regiontoget mot Bodø stopper begge ved Sentralstasjonen i Trondheim og billetten koster cirka 80-90 NOK for voksne. Det går også an å benytte seg av det øvrige kollektivtilbudet med lokalbusser på samme billett. Med toget tar det cirka 35 minutter inn til sentrum av Trondheim, mens bussene som regel bruker litt i underkant av en time til samme sted. Det fins også en rekke flybusser som går til Trondheim, og disse bruker 40-60 minutter inn til byen. Avhengig av hvordan man betaler, ligger billettprisen på cirka 140-180 NOK. Det er ikke fastpris på taxi fra flyplassen og inn til Trondheim sentrum.